**LĪGUMS**

**par apbūves tiesības piešķiršanu un servitūta nodibināšanu**

Rīgā *datums skatāms laika zīmogā*

**SIA “Rīgas meži”**, reģistrācijas Nr.40003982628, juridiskā adrese: Ojāra Vācieša iela 6 k-1, Rīga, LV-1004, tās valdes priekšsēdētājas Anitas Skudras personā, kura rīkojas uz statūtu un SIA “Rīgas meži” 20.06.2023. pilnvaras Nr. SRM-23-20-pv pamata, turpmāk – **Īpašnieks**, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, turpmāk – **Apbūves tiesīgais**, tās \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a darbojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_, turpmāk – **Apbūves tiesīgais,** no otras puses, abi kopā saukti Puses, katrs atsevišķi – Puse,

**ievērojot, ka:**

* īpašuma tiesības uz nekustamo īpašumu “Rīgas pilsētas meža fonds”, Mārupes pagastā, Mārupes novadā (kadastra Nr. 80760130001), kura sastāvā ir zemes vienība ar kadastra apzīmējumu 80760110640, nostiprinātas uz **Īpašnieka** vārda Rīgas rajona tiesas Mārupes pagasta zemesgrāmatas nodalījumā Nr. 1752;
* ir apstiprināti \_\_.\_\_.2023. notikušās izsoles par apbūves tiesības piešķiršanu rezultāti (Nekustamo īpašumu komisijas \_\_.\_\_.2023. sēdes protokols Nr. \_\_\_\_\_\_.);
* SIA “Rīgas meži” valdes \_\_.\_\_.2023. lēmumu Nr. \_\_ (prot. Nr. \_\_);
* SIA “Rīgas meži” valdes \_\_.\_\_.20\_\_. lēmumu Nr. \_\_ (prot. Nr. \_\_);
* SIA “Rīgas meži” padomes \_\_.\_\_.20\_\_. lēmumu Nr. \_\_ (prot. Nr.\_\_);
* Dalībnieku sapulces \_\_.\_\_.20\_\_. lēmumu Nr. \_\_ (prot. Nr. \_\_),

un izsakot savu brīvi radušos gribu, bez maldības, viltus vai spaidiem, Puses noslēdz šāda satura līgumu par apbūves tiesības piešķiršanu un servitūta nodibināšanu, turpmāk – Līgums:

1. **Līguma priekšmets**
   1. **Īpašnieks** piešķir **Apbūves tiesīgajam** apbūves tiesību uz **Īpašniekam** piederošā nekustamā īpašuma “Rīgas pilsētas meža fonds”, Mārupes pagastā, Mārupes novadā (kadastra Nr. 80760130001), sastāvā esošās zemes vienības ar kadastra apzīmējumu 80760110640 daļu **162 m2** platībā, turpmāk – Zemesgabals.
   2. Apbūves tiesības izmantošanas mērķis ir inženierbūves - elektronisko sakaru torņa, turpmāk arī – Būve, būvniecība un ekspluatācija.
   3. Ar Līguma 1.1. punktā noteiktās apbūves tiesības piešķiršanu uz apbūves tiesības spēkā esamības laiku **Īpašnieks** nodibina ceļa servitūtu uz nekustamā īpašuma “Rīgas pilsētas meža fonds”, Mārupes pagastā, Mārupes novadā (kadastra Nr. 80760130001), sastāvā esošās zemes vienības ar kadastra apzīmējumu 80760110640, 71 m2 platībā, turpmāk - Servitūts, par labu Zemesgabalam.
   4. Servitūta tiesību apjoms - piekļūšanas nodrošināšana pie Zemesgabala.
   5. Līguma 1.1. punktā noteiktais Zemesgabals, uz kuru ir piešķirta apbūves tiesība, un Līguma 1.3 punktā noteiktais Servitūts norādīti Situācijas plānā, kas pievienots Līgumam kā 1. pielikums un ir neatņemama tā sastāvdaļa.
2. **Norēķinu kārtība**
   1. **Apbūves tiesīgais** maksā **Īpašniekam** apbūves tiesības maksu no Līguma spēkā stāšanās dienas.
   2. Apbūves tiesības maksa ir **\_\_\_\_\_\_** **EUR** (\_\_\_\_\_\_\_\_\_\_\_\_\_ euro) gadā. Papildus apbūves tiesības maksai **Apbūves tiesīgais** maksā pievienotās vērtības nodokli (PVN).
   3. Pirmo apbūves tiesības maksas maksājumu proporcionāli kalendāro dienu skaitam no Līguma spēkā stāšanās dienas līdz nākošajam kalendārajam ceturksnim **Apbūves tiesīgais** maksā atbilstoši **Īpašnieka** piestādītam rēķinam saskaņā ar Līguma 2.8. punktu. Turpmāk apbūves tiesības maksu **Apbūves tiesīgais** maksā četras reizes gadā, maksājot par tekošo ceturksni, samaksu veicot attiecīgi līdz **31.janvārim**, **30.aprīlim**, **31.jūlijam** un **31.oktobrim** atbilstoši **Īpašnieka** piestādītiem rēķiniem saskaņā ar Līguma 2.7. punktu.
   4. Par Servitūta nodibināšanu **Apbūves tiesīgais** maksā **Īpašniekam** vienreizēju maksu saskaņā ar **Īpašnieka** Maksas pakalpojumu cenrādi (apstiprināts ar 21.12.2022. valdes lēmumu Nr.1, protokols Nr.40) 50,41 EUR (piecdesmit *euro*, 41 centi) un pievienotās vērtības nodokli 10,59 EUR (desmit *euro* un 59 centi),kopā **61,00 EUR** (sešdesmit viens *euro* un 00 centi).
   5. **Apbūves tiesīgais** maksā Ī**pašniekam** maksu par pakalpojumu saskaņā ar **Īpašnieka** Maksas pakalpojumu cenrādi (apstiprināts ar 21.12.2022. valdes lēmumu Nr.1, protokols Nr.40) par dokumentu sagatavošanu lēmuma pieņemšanai par Servitūta nodibināšanu – 511,16 EUR (pieci simti vienpadsmit *euro* un 16 centi) un pievienotās vērtības nodokli 21% 107,34 EUR (viens simts septiņi *euro*, 34 centi), kas kopā sastāda **618,50 EUR** (seši simti astoņpadsmit *euro*, 50 centi).
   6. **Apbūves tiesīgais** sedz **Īpašniekam** izdevumus par sertificēta vērtētāja apbūves tiesības maksas noteikšanu 907,50 EUR (deviņi simti septiņi *euro,* 50 *centi*) (t.sk. PVN) apmērā.
   7. Puses vienojas, ka **Īpašnieks** rēķinus sagatavo elektroniski un nosūta **Apbūves tiesīgajam** uz e-pasta adresi: [\_\_\_\_\_\_@\_\_\_\_\_.\_\_](mailto:______@_____.__). Elektroniski sagatavots rēķins ir derīgs bez paraksta.
   8. **Īpašnieks** 10 (desmit) darba dienu laikā pēc Līguma spēkā stāšanās dienas izraksta rēķinus par Līguma 2.1., 2.4., 2.5. un 2.6. punktos noteiktajiem maksājumiem un nosūta **Apbūves tiesīgajam** uz Līguma 2.7. punktā norādīto e-pasta adresi.
   9. Par nokavētiem maksājumiem **Apbūves tiesīgais** maksā **Īpašniekam** nokavējuma procentus 0,1% apmērā no savlaicīgi nesamaksātās naudas summas par katru nokavēto dienu. Nokavējuma procentu samaksa neatbrīvo **Apbūves tiesīgo** no pamat saistības izpildes. Visi no **Apbūves tiesīgā** saņemtie maksājumi vispirms tiek ieskaitīti vēl nenomaksātos procentos, pēc tam pamatparāda dzēšanai.
   10. **Īpašnieks** ir tiesīgs palielināt apbūves tiesības maksu, piemērojot koeficientu 1,5 uz laiku līdz šajā punktā norādīto apstākļu novēršanai, ja:
       1. uzceltā Būve divu mēnešu laikā pēc nodošanas ekspluatācijā nav ierakstīta zemesgrāmatā;
       2. **Apbūves tiesīgais** uz Zemesgabala ir veicis nelikumīgu būvniecību;
       3. **Apbūves tiesīgais** nav nojaucis uz apbūves tiesību pamata uzcelto Būvi apbūves tiesības Līgumā noteiktajā termiņā.
   11. **Īpašnieks** vienpusēji maina apbūves tiesības maksu bez grozījumu izdarīšanas līgumā, ja normatīvie akti paredz citu apbūves tiesības maksas aprēķināšanas kārtību un tā ir augstāka par Līgumā noteikto. Šādas **Īpašnieka** noteiktas izmaiņas ir saistošas **Apbūves tiesīgajam** ar dienu, kāda noteikta attiecīgajos normatīvajos aktos.
   12. **Īpašnieks** ne retāk kā reizi 6 (sešos) gados vienpusēji pārskata apbūves tiesības maksu normatīvajos aktos noteiktajā kārtībā atbilstoši sertificēta vērtētāja noteiktajai tirgus apbūves tiesības maksai un maina to, ja pārskatītā apbūves tiesības maksa ir augstāka par līgumā noteikto. Jaunā apbūves tiesības maksa stājas spēkā ar paziņojuma par apbūves tiesības maksas paaugstinājumu vai saglabāšanu Līgumā noteiktajā apmērā nosūtīšanas uz Līguma 2.7. punktā norādīto e-pasta adresi. **Apbūves tiesīgais** sedz **Īpašniekam** izdevumus par sertificēta vērtētāja apbūves tiesības maksas noteikšanu atbilstoši **Īpašnieka** piestādītam rēķinam.
   13. **Īpašniekam** ir tiesības vienu reizi gadā pārskatīt zemes nomas maksas apmēru, piemērojot inflācijas koeficientu (inflācijas koeficients tiek noteikts pēc Latvijas Republikas Centrālās statistikas pārvaldes datiem).
   14. Līguma darbības laikā nekustamā īpašuma nodokli un visus citus nodokļus un nodevas, kas paredzēti vai tiks noteikti normatīvajos aktos, kas attiecas uz Zemesgabalu un Būvi, maksā **Apbūves tiesīgais**.
   15. **Īpašnieka** kontā **Apbūves tiesīgā** ieskaitīto drošības naudu \_\_\_\_\_\_\_\_ EUR (\_\_\_\_\_\_\_\_\_ *euro*) **Īpašnieks** ķīlas veidā patur visu Līguma darbības periodu Līgumā noteikto **Apbūves tiesīgā** saistību pilnīgas izpildes nodrošinājumam. **Īpašnieks**, Līgumam beidzoties vai ja **Apbūves tiesīgais** zaudē apbūves tiesību, drošības naudu novirza **Apbūves tiesīgā** neizpildīto saistību dzēšanai, tai skaitā, apbūves tiesības maksas parādu vai nokavējumu procentu, segšanai. Līguma izbeigšanas gadījumā vai gadījumā, ja **Apbūves tiesīgais** zaudē apbūves tiesību, tad pēc **Apbūves tiesīgā** neizpildīto saistību ieturējuma, atlikušo drošības naudu, ja tāda ir, **Īpašnieks** atmaksā **Apbūves tiesīgajam** 30 (trīsdesmit) kalendāro dienu laikā pēc Līguma izbeigšanas vai 30 (trīsdesmit) kalendāro dienu laikā pēc tam, kad **Apbūves tiesīgais** zaudējis apbūves tiesību.
3. **Pušu tiesības un pienākumi**
   1. **Apbūves tiesīgais** par saviem līdzekļiem sagatavo ar būvniecību saistīto plānošanas un projektēšanas dokumentāciju un veic Būves būvdarbus, atbilstoši Līguma 1.2. apakšpunktā noteiktajam apbūves tiesības mērķim un ievērojot būvniecību reglamentējošo normatīvo aktu prasības.
   2. **Apbūves tiesīgajam** ir pienākums būvniecības ieceres dokumentāciju pirms iesniegšanas būvvaldē vai institūcijā, kura veic būvvaldes funkcijas, rakstiski saskaņot ar **Īpašnieku.**
   3. **Apbūves tiesīgajam** ir pienākums pirms būvniecības uzsākšanas saņemt Civilās aviācijas aģentūras atļauju Būves izvietošanai Zemesgabalā.
   4. **Apbūves tiesīgais** ir tiesīgs veikt būvdarbus ārpus putnu ligzdošanas perioda, laika periodā no 1. jūlija līdz 31. martam.
   5. **Apbūves tiesīgais** ņem vērā, ka Zemesgabalā esošais zemes izmantošanas veids ir meža zeme; **Apbūves tiesīgajam** ir pienākums pirms būvniecības uzsākšanas atbilstoši normatīvo aktu prasībām veikt Zemesgabala zemes lietošanas veida maiņu - atmežošanu, sedzot visas izmaksas, kas ar to saistītas. Zemesgabalā nocirstie koki ir **Īpašnieka** īpašums.
   6. **Apbūves tiesīgais** ņem vērā, ka no apbūves tiesības izrietošā lietu tiesība ir nodibināta un spēkā tikai pēc apbūves tiesības ierakstīšanas zemesgrāmatā.
   7. **Apbūves tiesīgais** ir tiesīgs uz Zemesgabala būvēt un lietot Būvi kā īpašnieks Līguma darbības laikā.
   8. **Apbūves tiesīgais** ņem vērā, ka uz apbūves tiesības pamata uzceltā Būve ir uzskatāma par apbūves tiesības būtisku daļu, Būve nav patstāvīgs īpašuma objekts.
   9. **Apbūves tiesīgajam** ir pienākums 2 (divu) mēnešu laikā pēc Būves nodošanas ekspluatācijā reģistrēt to Valsts zemes dienesta Nekustamā īpašuma valsts kadastra informācijas sistēmā un ierakstīt to apbūves tiesībai atvērtajā zemesgrāmatas nodalījumā.
   10. **Apbūves tiesīgais** sedz visus izdevumus, kas saistīti ar apbūves tiesības un Būves reģistrēšanu zemesgrāmatā, kā arī, pēc apbūves tiesības termiņa beigām, apbūves tiesības dzēšanu no zemesgrāmatas.
   11. **Apbūves tiesīgais** rūpējas par Zemesgabalu kā krietns un rūpīgs saimnieks, sakopj un uztur Zemesgabalu atbilstoši normatīvo aktu prasībām par saviem līdzekļiem, kā arī nodrošina, ka zemesgabalam piegulošā publiskā lietošanā esošā teritorija ir sakopta atbilstoši pašvaldības saistošajiem noteikumiem par teritorijas kopšanu un būvju uzturēšanu.
   12. **Apbūves tiesīgajam** ir pienākums nodrošināt Būves ekspluatācijas atbilstību normatīvo aktu prasībām un atlīdzināt zaudējumus, kurus ar savu darbību vai bezdarbību, ar nodomu vai aiz neuzmanības, būvējot, ekspluatējot vai uzturot Būvi neatbilstoši būvniecību regulējošo vai citu normatīvo aktu prasībām, tas nodara **Īpašniekam** vai trešajām personām.
   13. **Apbūves tiesīgais** nav tiesīgs apgrūtināt ar saistību tiesībām, atsavināt, dāvināt, iznomāt, sadalīt apbūves tiesību un uz tās pamata uzcelto Būvi, kā arī nevar nodot Zemesgabalu apakšnomā vai citādā lietošanā trešajai personai bez **Īpašnieka** rakstiskas piekrišanas; nav tiesīgs apgrūtināt apbūves tiesību un uz tās pamata uzcelto Būvi ar lietu tiesībām (izņemot inženierkomunikāciju aprobežojumus); nodrošina minēto aizliegumu ierakstīšanu zemesgrāmatā apbūves tiesības nodalījumā vienlaikus ar apbūves tiesības ierakstīšanu zemesgrāmatā.
   14. **Apbūves tiesīgais** uzņemas risku par visiem iespējamiem zaudējumiem, ja **Apbūves tiesīgais** nevarēs izpildīt Līgumā noteiktās saistības, tostarp nevarēs Zemesgabalu izmantot Būves būvniecībai un/vai nevarēs ierakstīt zemesgrāmatā apbūves tiesību un/vai uzbūvēto Būvi. **Īpašnieks** neatlīdzina **Apbūves tiesīgajam** nekādus zaudējumus un izdevumus (tajā skaitā ne nepieciešamos, ne derīgos, ne greznuma izdevumus), ja pēc Līguma noslēgšanas **Apbūves tiesīgais** nevarēs izpildīt Līgumā noteiktās saistības, tostarp nevarēs izmantot Zemesgabalu Būves būvniecībai un/vai nevarēs ierakstīt zemesgrāmatā apbūves tiesību un/vai uzbūvēto Būvi.
   15. **Apbūves tiesīgais** nesaņem nekādu atlīdzību no **Īpašnieka** par Zemesgabalā veiktajiem ieguldījumiem un izdevumiem, par ieguldījumiem un izdevumiem, kas saistīti ar Būvi (tostarp nepieciešamajiem, derīgajiem un greznuma izdevumiem), kā arī nesaņem nekādu atlīdzību par visiem izdevumiem, kas radušies, sagatavojot Zemesgabalu lietošanai, veicot Zemesgabalā būvniecības sagatavošanas, būvniecības u.tml. darbus, uzturot Zemesgabalu un Būvi, kā arī atbrīvojot Zemesgabalu un Būvi no kustamām lietām.
   16. Līgumam un apbūves tiesībai beidzoties, **Apbūves tiesīgais** par saviem līdzekļiem atbrīvo Zemesgabalu un Būvi no kustamām lietām. Būve, kas atradīsies uz Zemesgabala, nākamajā dienā pēc līguma izbeigšanās kļūst par Zemesgabala būtisku daļu un pāriet īpašumā bez atlīdzības **Īpašniekam**, kurš tiesīgs izmantot Būvi pēc saviem ieskatiem. Visa **Apbūves tiesīgā** atstātā kustamā manta, kas atradīsies uz Zemesgabala un Būvē pēc līguma izbeigšanās, tiks atzīta par atmestu mantu, un **Īpašnieks** būs tiesīgs pārņemt to savā īpašumā un rīkoties ar to pēc saviem ieskatiem; ja šīs mantas sastāvā uz līguma izbeigšanās brīdi atradīsies arī trešo personu kustamā manta, **Apbūves tiesīgais** uzņemas visu atbildību par visiem zaudējumiem, kas var rasties trešajām personām sakarā ar mantas atzīšanu par atmestu un pārņemšanu **Īpašnieka** īpašumā.
   17. Ja **Apbūves tiesīgais** nav izpildījis Līguma 3.16. punktā noteikto, **Apbūves tiesīgais** maksā līgumsodu viena gada apbūves tiesības maksas, kāda tā ir līguma izbeigšanās brīdī, apmērā 30 dienu laikā pēc Līguma izbeigšanās. Līgumsoda maksāšana neatbrīvo **Apbūves tiesīgo** no pienākuma pildīt Līgumā noteiktās saistības. Papildus līgumsodam **Apbūves tiesīga**is maksā atlīdzību par visiem zaudējumiem un izdevumiem, kas **Īpašniekam** radušies sakarā ar **Apbūves tiesīgajam** noteikto pienākumu nepildīšanu.
   18. **Īpašnieks** apņemas Līguma darbības laikā nepasliktināt **Apbūves tiesīgā** lietošanas tiesības uz Zemesgabalu un Būvi, un apņemas netraucēt **Apbūves tiesīgajam** lietot Zemesgabalu un Būvi.
4. **Ceļa servitūta nodibināšana**
   1. Servitūts izlietojams tikai Līgumā noteiktajam mērķim, noteiktajās robežās un platībā.
   2. **Īpašnieks** nezaudē tiesības pašiem lietot savu īpašumu, arī Servitūtā ietilpstošo tiesību.
   3. **Apbūves tiesīgais** par saviem līdzekļiem apņemas uzturēt pienācīgā kārtībā un kopt Servitūta ceļu un tam piegulošo teritoriju atbilstoši pašvaldības saistošajiem noteikumiem un citiem normatīvajiem aktiem par nekustamā īpašuma un/vai ceļu/ielu uzturēšanu, uzņemoties atbildību par visām pretenzijām un pārkāpumiem, kas ar to varētu būt saistīti.
   4. **Apbūves tiesīgajam** ir pienākums informēt un rakstiski saskaņot ar Ī**pašnieku** jebkuras plānotās darbības, piemēram, remontus, būvdarbus u.tml. Servitūta ceļa posmā, izņemot ārkārtas apstākļu gadījumā.
   5. **Apbūves tiesīgais** apņemas neveikt un nepieļaut darbības, kas pasliktina Servitūta ceļa un tam piegulošā zemesgabala stāvokli.
   6. No Servitūta izrietošās lietu tiesības stājas spēkā pēc Servitūta ierakstīšanas zemesgrāmatā.
   7. **Apbūves tiesīgais** par saviem līdzekļiem nodrošina Servitūta reģistrāciju Valsts zemes dienesta Nekustamā īpašuma valsts kadastra informācijas sistēmā un zemesgrāmatā, kā arī, pēc Servitūta tiesības izbeigšanās, Servitūta dzēšanu no zemesgrāmatas.
   8. Servitūts tiek nodibināts uz apbūves tiesības spēkā esamības laiku un izbeidzas vienlaikus ar apbūves tiesību.
5. **Līguma termiņš, tā darbības izbeigšana un tās sekas**
   1. Līgums stājas spēkā ar tā abpusējas parakstīšanas brīdi un ir spēkā 30 (trīsdesmit) gadus.
   2. Līguma darbību var izbeigt, Pusēm par to savstarpēji vienojoties rakstiski.
   3. **Īpašnieks** ir tiesīgs prasīt apbūves tiesības izbeigšanu, neatlīdzinot **Apbūves tiesīgajam** zaudējumus, kas saistīti ar līguma pirmstermiņa izbeigšanu, un neatlīdzinot **Apbūves tiesīgajam** 3.14. un 3.15.apakšpunktā minētos ieguldījumus un izdevumus, ja Būves būvniecība nav īstenojama atbilstoši normatīvajiem aktiem, būvnormatīviem vai citiem būvniecību regulējošiem normatīvajiem aktiem.
   4. **Īpašnieks** ir tiesīgs prasīt apbūves tiesības izbeigšanu vai pārdošanu piespiestā izsolē pirms apbūves tiesības termiņa beigām, neatlīdzinot **Apbūves tiesīgajam** zaudējumus, kas saistīti ar līguma pirmstermiņa izbeigšanu, un neatlīdzinot **Apbūves tiesīgajam** 3.14. un 3.15.apakšpunktā minētos ieguldījumus un izdevumus, ja:
      1. **Apbūves tiesīgais** nepilda kādu no līguma 3.punktā noteiktajiem pienākumiem;
      2. **Apbūves tiesīgais** pārkāpj Līgumā paredzētos ierobežojumus apbūvei vai pasliktina Zemesgabala stāvokli;
      3. **Apbūves tiesīgais** uz Zemesgabala ir veicis nelikumīgu būvniecību;
      4. Tiek saņemta informācija no kompetentas institūcijas, ka Būve tiek ekspluatēta neatbilstoši normatīvo aktu prasībām;
      5. **Apbūves tiesīgajam** ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu apbūves tiesības maksas aprēķina periodu;
      6. **Apbūves tiesīgais** lieto Zemesgabalu citam mērķim;
      7. **Apbūves tiesīgais** nodod Zemesgabalu vai tā daļu, apbūves tiesību, tostarp, uz apbūves tiesības pamata uzcelto Būvi nomā vai citādā lietošanā trešajai personai bez **Īpašnieka** rakstiskas piekrišanas;
      8. **Apbūves tiesīgais** apgrūtina ar saistību tiesībām, atsavina, dāvina, iznomā, sadala apbūves tiesību, tostarp, uz apbūves tiesības pamata uzcelto Būvi bez **Īpašnieka** rakstiskas piekrišanas;
      9. **Apbūves tiesīgais** apgrūtina apbūves tiesību, tostarp uz apbūves tiesības pamata uzcelto Būvi ar lietu tiesībām (izņemot inženierkomunikāciju aprobežojumus);
      10. **Apbūves tiesīgajam** tiek pasludināts ārpustiesas tiesiskās aizsardzības process, tiesiskās aizsardzības process vai maksātnespējas process;
      11. **Apbūves tiesīgajam** ir apturēta saimnieciskā darbība vai uzsākts likvidācijas process;
      12. **Apbūves tiesīgajam** (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, atbilstoši Starptautisko un Latvijas Republikas nacionālo sankciju likuma 11.1 panta pirmās un otrās daļas nosacījumiem;
      13. **Īpašniekam** no publiski pieejamās informācijas nav iespējams pārbaudīt **Apbūves tiesīgo**, tai skaitā tā apakšuzņēmējus, saistītās juridiskās personas (piem. mātes, meitas uzņēmumi u.c.), valdes vai padomes locekļus, patiesā labuma guvējus, pārstāvēttiesīgās personas vai prokūristus, vai personas, kuras ir pilnvarotas pārstāvēt **Apbūves tiesīgo** darbībās, kas saistītas ar filiāli, vai personālsabiedrības biedrus, tā valdes vai padomes locekļus, patiesā labuma guvējus, pārstāvēttiesīgās personas vai prokūristus, ja **Apbūves tiesīgais** ir personālsabiedrība, atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai ir risks darījumā ar **Apbūves tiesīgo** iesaistīties fiktīvu darījumu ķēdē, vai **Īpašniekam** patstāvīgi nav iespējams iegūt droši ticamu informāciju par tiem un **Apbūves tiesīgais** nav iesniedzis pieprasīto informāciju par minētajām personām vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto **Īpašnieka** noteiktajā laikā periodā.
6. **Nepārvarama vara**
   1. Puses nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību, t.sk., stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, kā arī Pusēm saistoši normatīvie akti, t.sk. ierobežojumi/aizliegumi dabas aizsardzības nolūkos, saskaņā ar kuriem Pusēm nav iespējas izpildīt Līgumā noteiktās saistības. Par šādu apstākļu iestāšanos Pusei ir nekavējoties, bet ne vēlāk kā 5 (piecu) darba dienu laikā (minētais termiņš neattiecas uz konstatētām dabas vērtībām), rakstveidā jāpaziņo otrai Pusei, pretējā gadījumā atsaukšanās uz nepārvaramu varu ir uzskatāma par nepamatotu.
   2. Ja iestājas nepārvarama vara vai ārkārtas apstākļi, Līguma saistības tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
   3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) mēnešiem, Puses iespējami drīz sāk sarunas par Līguma izpildes alternatīviem variantiem vai arī izbeidz Līgumu.
7. **Nobeiguma noteikumi**
   1. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma nosacījumiem. Jebkuras izmaiņas Līguma noteikumos stāsies spēkā tikai tad, kad tās tiks noformētas rakstiski un tās parakstīs abas Puses.
   2. Visos jautājumos, kas nav regulēti Līgumā, Puses vadās no spēkā esošajiem normatīvajiem aktiem.
   3. Līgums ir saistošs Pusēm, Pušu pilnvarotajiem, kā arī Pušu saistību un tiesību pārņēmējiem.
   4. Puses ir informētas, ka tiek veikta to sniegto personas datu apstrāde saskaņā ar Eiropas Parlamenta un padomes Regulu 2016/679, Fizisko personu datu apstrādes likumu. Puses, parakstot Līgumu, dod savu piekrišanu tam, ka attiecīgā Puse saņem, uzglabā un apstrādā personas datus ar mērķi nodrošināt tiesisku Līguma saistību izpildi. Puses neizmantos tām uzticētos personas datus savām vajadzībām vai citiem ar Līgumā saistību izpildi nesaistītiem mērķiem, ja vien tas neizriet no spēkā esošiem Latvijas Republikas normatīviem aktiem. Pēc datu apstrādes pabeigšanas, Līguma izbeigšanas gadījumā vai Līguma darbības termiņa beigās, datu saņēmēja Puse dzēš (iznīcina) vai nodod atpakaļ saņemtos datus, ja vien Eiropas Savienības vai Latvijas normatīvajos aktos nav paredzēta personas datu glabāšana.
   5. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
   6. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, tiks izšķirts normatīvajos aktos noteiktajā kārtībā.
   7. Jebkurš paziņojums, kas attiecas uz Līgumu, tiks iesniegts rakstveidā **Īpašniekam** un **Apbūves tiesīgajam** pēc Līgumā norādītām adresēm, vai adresēm, par kurām ir atsevišķi paziņots. Visa korespondence, kas izsūtīta pa pastu pēc pēdējās zināmās adreses, tiek uzskatīta par saņemtu septītajā dienā skaitot no izsūtīšanas datuma. Puses ir tiesīgas jebkuru paziņojumu, kas attiecas uz Līgumu, sagatavot elektroniski, parakstīt ar drošu elektronisko un nosūtīt uz Līgumā norādītajām e-pasta adresēm. Dokuments, kas parakstīts ar drošu elektronisko parakstu (izņemot rēķinus) un nosūtīts uz Līgumā norādītajām e-pasta adresēm vai adresēm, par kurām ir atsevišķi paziņots, tiek atzīts par saņemtu nākamajā darba dienā pēc tā nosūtīšanas.
   8. Pušu pārstāvji (atbildīgās personas par Līguma administrēšanu):
      1. No **Apbūves tiesīgā** puses – \_\_\_\_\_\_\_\_\_\_, tālrunis \_\_\_\_\_\_\_\_, e-pasts: \_\_\_\_\_@\_\_\_\_\_.\_\_;
      2. No **Īpašnieka** puses - nekustamo īpašumu apsaimniekošanas galvenā speciāliste Daiga Novicka, tālr. 29191092, e-pasts: [daiga.novicka@rigasmezi.lv](mailto:daiga.novicka@rigasmezi.lv) un SIA “Rīgas meži” nekustamo īpašumu speciāliste Līga Vataša, tālr. 26438686, e-pasts: [liga.vatasa@rigasmezi.lv](mailto:liga.vatasa@rigasmezi.lv).
   9. Līgums kopā ar pielikumiem tiek parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
   10. Līguma pielikumi:
       1. Zemesgabala situācijas plāns;
       2. Zemesgabala pieņemšanas – nodošanas akts.

|  |  |
| --- | --- |
| **Īpašnieks:**  **SIA “Rīgas meži”**  Vien. reģ. Nr. 40003982628  Juridiskā adrese: O.Vācieša iela 6 k-1,  Rīga, LV-1004  Banka: AS “Citadeles banka”  Konta Nr. LV15PARX0005508860001  Banka: AS “Luminor Banka”  Konta Nr.LV06RIKO0002013116269  e-pasts: [rigasmezi@rigasmezi.lv](mailto:rigasmezi@rigasmezi.lv)  Anita Skudra | **Apbūves tiesīgais:**  \_\_\_\_\_\_\_\_\_\_\_\_\_  Vien. reģ. Nr.  Juridiskā adrese:  Banka:  Konta Nr.  e-pasts: |